D'antis más bi heba muitos lugars habitaus en a val d'a Solana. O habitants deixoron a val entre as decadas de 1960 y 1970 debiu a las presions de l'ICONA, o Instituto pa la Conservación d'a Naturaleza, que heba expropiau as tierras que rodiaban os lugars. I habió tamién atros factors, como l'albandono d'as practicas agricolas y ganaderas tradicionals, asinas como o cambeo d'estilo de vida en a Espanya rural dimpués d'o "Plan d'Estabilización" franquista que fació que a choventut se'n marchase enta as ciudatz y as costas.